ภ.5 ขยายผลจับยา 6 ล้านเม็ด ซัดทอดรวบ 2 ผัวเมีย จ้าง 1.5 หมื่นให้ส่งของ
บช.ภ.5 ร่วมกับ บก.ภ.จว.แพร่ ขยายผลจับกุมเครือข่ายค้ายาเสพติด ที่จับกุมได้ก่อนหน้านั้น 6 ล้านเม็ด ซัดทอด 2 ผัวเมียจ้างขน 15000 บาท ให้ส่งของไปยังอยุธยา นำตัวส่ง สภ.ห้วยไร่ ดำเนินคดีเมื่อวันที่ 17 ส.ค.63 ที่ตำรวจภูธรจังหวัดแพร่ พล.ต.ท.ประจวบ วงศ์สุข ผบช.ภ.5 พร้อมด้วย พล.ต.ต.นันทวิทย์ เทียมบุญธง ผบก.ภ.จว.แพร่ แถลงผลในการขยายผลการจับกุมเครือข่ายผู้ค้ายาเสพติดรายสำคัญ ที่เจ้าหน้าที่ตำรวจภูธรภาค 5 ร่วมกับตำรวจภูธรจังหวัดแพร่ ทำการสืบสวนขยายผลจนสามารถจับกุมผู้ร่วมขบวนการได้เพิ่มอีก 2 คนทั้งนี้ เมื่อวันที่ 31 ก.ค.ที่ผ่านมา บริเวณด่านตรวจห้วยไร่ ตำบลห้วยไร่ อำเภอเด่นชัย จังหวัดแพร่ ทางเจ้าหน้าที่ตำรวจร่วมกับทหารประจำด่านตรวจห้วยไร่ได้จับกุมนายใหม่ ไชยโย บ้านเลขที่ 59 หมู่ 6 ตำบลหนองแดง อำเภอแม่จริม จังหวัดน่าน พร้อมรถยนต์บรรทุก 6 ล้อ ยี่ห้ออีซูซุ สีขาว หมายเลขทะเบียน 80-9796 น่าน พบกระสอบภายในบรรจุยาบ้า จำนวน 30 กระสอบ แต่ละกระสอบบรรจุยาบ้าจำนวนประมาณ 200000 เม็ด รวมยาบ้าทั้งสิ้นประมาณ 6000000 เม็ด โดยได้ให้การซัดทอดผู้ร่วมขบวนการ มีนายชนแดน ศักดิ์คํา อายุ 36 ปี บ้านเลขที่ 36 หมู่ 6 ตำบลภูซาง จังหวัดพะเยา และนางสาวสุภาวดี แคว้งใจ (ภรรยา) บ้านเลขที่ 93 หมู่ 6 ตำบลหนองแดง อำเภอแม่จริม จังหวัดน่าน ได้จ้างตนเองเป็นเงิน 15000 บาท ให้นำยาบ้าของกลางไปส่งที่จังหวัดพระนครศรีอยุธยา โดยนายชนแดน และ นางสาวสุภาวดี ได้ขับรถยนต์กระบะ โตโยต้า วีโก้ หมายเลขทะเบียน บธ 7808 น่าน ขับรถนำทางไปตลอดทาง สภ.ห้วยไร่ จึงได้ขออนุมัติออกหมายจับบุคคลทั้งสอง และได้ทำการสืบสวนติดตามจับกุม ต่อมาเมื่อวันที่ 14 ส.ค.63 เวลา 18.45 น. ชุดสืบสวนของ กก.1 บก.ส.ภ.5 ร่วมกับชุดปราบปรามยาเสพติดตำรวจภูธรจังหวัดแพร่ ชุดสืบสวน สภ.ห้วยไร่ ได้สืบสวนพบว่าบุคคลทั้งสอง อยู่บริเวณหน้าวัดแคมป์สน ตำบลแคมป์สน อำเภอเขาค้อ จังหวัดเพชรบูรณ์ จึงได้แสดงหมายจับและเข้าทำการจับกุมผู้ต้องหาทั้งสอง ส่งพนักงานสอบสวน สภ.ห้วยไร่ เพื่อดำเนินคดีตามกฎหมายต่อไป.
บช.ภ.5 ร่วมกับ บก.ภ.จว.แพร่ ขยายผลจับกุมเครือข่ายค้ายาเสพติด ที่จับกุมได้ก่อนหน้านั้น 6 ล้านเม็ด ซัดทอด 2 ผัวเมียจ้างขน 15000 บาท ให้ส่งของไปยังอยุธยา นำตัวส่ง สภ.ห้วยไร่ดำเนินคดี
ตำรวจภาค 5,ตำรวจแพร่,จับยาบ้า,ยาบ้า 6 ล้านเม็ด,ขยายผล,ซัดทอด 2 ผัวเมัย,แพร่,ข่าวทั่วไป